《堰北水》
清代·先著

堰北水，一日高一尺，十日一丈强。秋来淫雨多，千里万里洪流长。

报水汎人善泅水，入水不愁沉水底，顺流一日五百里。

修堤筑堰年复年，安得水势倒行还上天。决口乍塞塞口决，明年再请司农钱。

作者简介：四川泸州人，迁居江宁，字迁夫，一字迁甫。博览多闻，工诗词，所撰《词林纪事》，搜采甚博。曾与程洪合选《词洁》六卷。另有《之溪老生集》、《劝影堂词》。